stanford-oval/wikipedia huggingface dataset:
Anjem Choudary
Näkemykset ja toiminta

Choudary ihailee 1300-vuotista islamilaista kalifaattia, joka hänen mukaansa toteutti oikeudenmukaisuuden ja rauhan tilan ennen kuin länsimainen imperialismi tuhosi sen. Choudary on tunnustanut Isisin johtajan Abu Bakr al-Baghdadin kaikkien muslimien kalifiksi ja uskovaisten ruhtinaaksi.
Choudaryn mukaan šarialla on perusteettoman huono maine lännessä, koska ruumiillisiin rangaistuksiin kiinnitetään liikaa huomiota. Šarialla on kuitenkin myös sosiaalisen ja taloudellisen oikeudenmukaisuuden ulottuvuus.
Choudaryn mukaan Britanniasta tulee šarialain mukaan hallittu ehkä vuoteen 2050 mennessä (aiemmin hän on pitänyt rajana vuotta 2020). Tulevaisuuden Britanniassa sukupuolet olisivat erillään, naiset pukeutuisivat siveästi, homot ja uskonluopiot tapetaan, alkoholi ja musiikki kielletään, lukuun ottamatta islamilaista laulua (nashīd), samoin teatterit ja konsertit, sekä evoluution opetus. Oikeutta protestointiin ei olisi, koska me emme usko vapauteen ja demokratiaan, me uskomme Jumalan ylivaltaan. Choudary puolustaa myös kivitysten ja ristiinnaulitsemisen käyttöä teloituskeinona. Homoseksuaalisesta teosta tulee langettaa kivitystuomio, jos teolla on neljä silminnäkijää.
Charlie Hebdo -lehden hyökkäyksiä koskien Choudary kirjoitti medialle avoimen kirjeen, jossa hän sanoo, että muslimit eivät usko sananvapauteen, koska elämä perustuu jumalalliseen johdatukseen, ei ihmisten haluihin. Jopa ei-muslimien mukaan sananvapauteen liittyy vastuu: nykymaailmassa profeetta Muhammadin loukkaamisen mahdolliset seuraukset ovat kaikille tunnetut. Jos sananvapautta voi rajoittaa kieltämällä kiihotus ja vihapuhe, miksi ei voi kieltää Profeetan pilkkaa?
Näkemykset ja toiminta > Toiminnan merkityksen arviointia

The Observerin toimittajan Andrew Anthonyn mielestä Choudaryn suuret puheet ja pieni kannattajakunta on saanut etenkin muslimit pitämään häntä mitättömyytenä. Todellisuudessa Choudarylla on ollut yhteyksiä lukuisiin terrorismista tuomittuihin, ja hän sai useita satoja brittiläisiä muslimeja lähtemään taisteluun Syyriaan ja Irakiin ISISin ja muiden jihadistiryhmien joukoissa. Hän on myös  ollut vieraana lähes jokaisessa TV:n keskusteluohjelmassa, ja hänen mielipiteidensä nolostuttamat muslimit uskovat hänellä olevan jopa liiankin paljon julkisuutta.
Näkemykset ja toiminta > Choudary Suomessa

Maaliskuussa 2013 Choudary kävi Suomessa puhumassa noin kuudellekymmenelle kuulijalle ja ennusti, että Islamin lippu liehuu vielä eduskuntatalon salossa.
Vankeustuomiot

Choudaryn todettiin 28. heinäkuuta 2016 syyllistyneen terroristijärjestön tukemiseen. Choudary sai viisi vuotta vankeutta 6. syyskuuta 2016.
30. heinäkuuta 2024 Englannin ja Walesin kruununoikeus Woolwichissa tuomitsi Choudharyn elinkautiseen vankeuteen terroristijärjestö al-Muhajirounin johtamisesta. Hän voi hakea ehdonalaista vapautta 28 vuoden kuluttua.
Aiheesta muualla

YouTube-video – Anjem Choudaryn puhe Helsingissä 28.3.2013. (englanniksi)
Elin Mohlin

| Elin Mohlin |
| --- | --- |

Henkilötiedot
Syntynyt: 20. maaliskuuta 1991 (ikä 33)
Uran tiedot
Seura:  Åsarna IK
Laji:  maastohiihto
Maailmancup
Kaudet:  2012–
Paras sijoitus:  16
 Tietolaatikko päivitetty 9. helmikuuta 2017 
Elin Mohlin (s. 20. maaliskuuta 1991) on ruotsalainen maastohiihtäjä. Hän edustaa Åsarna IK:ta.
Mohlin hiihti ensimmäisen kilpailunsa maailmancupissa 17. helmikuuta 2012 Szklarska Porębassa ollen vapaan hiihtotavan sprintissä 36:s. Ensimmäisen maailmancup-pisteensä hän sai oltuaan 30:s vapaan hiihtotavan sprintissä Lahdessa 1. maaliskuuta 2014. Parhaimmillaan hän on sijoittunut 16:nneksi Pyeongchangin perinteisen sprintissä helmikuussa 2017. Hän voitti samana viikonloppuna parisprintin maailmancupkilpailun.
Skandinavia Cupissa Mohlin on ollut parhaimmillaan neljäs vapaan hiihtotavan sprintissä 12. joulukuuta 2015 Vuokatissa ja 7. tammikuuta 2017 Lahdessa.
Mohlin kilpaili alle 20-vuotiaiden MM-kilpailuissa Otepäässä 2011 ollen parhaimmillaan 14:s perinteisen hiihtotavan sprintissä. Alle 23-vuotiaiden MM-kilpailuissa Mohlin oli mukana Liberecissä 2013 ollen 35:s perinteisen hiihtotavan sprintissä.
Rullahiihdossa Mohlin saavutti MM-pronssia 10 kilometrin perinteisen hiihtotavan ylämäkikilpailussa Val di Fiemmessä 24. syyskuuta 2015.
Egyptian Lover

| Egyptian Lover |
| --- | --- |
 Egyptian Lover (vasemmalla) esiintymässä Moogfest-festivaaleilla, 25. huhtikuuta 2014.
Henkilötiedot
Koko nimi:  Greg J. Broussard
Syntynyt: 31. elokuuta 1963 (ikä 61) Los Angeles, Kalifornia, Yhdysvallat
Ammatti:  tuottaja, DJ
Muusikko
Taiteilijanimi:  Egyptian Lover
Laulukielet:  englanti
Aktiivisena:  1983–
Tyylilajit:  hip hop, elektro
Soittimet:  syntetisaattori
Levy-yhtiöt:  Egyptian Empire
  [ Muokkaa Wikidatassa ] [ ohje ]  
Egyptian Lover (s. Greg J. Boussard; 31. elokuuta 1963 Los Angeles, Kalifornia, Yhdysvallat) on yhdysvaltalainen hip hopin ja elektron edelläkävijä sekä DJ. Hänet tunnetaan ehkä parhaiten vuoden 1984 hitistään ”Egypt, Egypt”.
Egyptian Lover aloitti uransa DJ:nä Los Angelesissa vuonna 1979 ja teki ensimmäiset levytyksensä vuonna 1983. Vuonna 1984 julkaistu esikoisalbumi On the Nile saavutti listamenestystä, nousten Billboardin Top R&B/Hip-Hop Albums -albumilistalla sijalle 44.
Diskografia > Albumit

On the Nile (1984)
One Track Mind (1986)
Filthy (1988)
Back from the Tomb (1994)
Pyramix (1996)
Get Into It (1998)
Platinum Pyramids (2006)
1984 (2015)
Diskografia > EP-levyt

Egypt, Egypt EP (1984)
Electro Pharaoh (2009)
James Pants Meets Egyptian Lover
Diskografia > Kokoelma-albumit

King of Ecstasy (1989)
1983–1988 (2016)
Aiheesta muualla

Kuvia tai muita tiedostoja aiheesta Egyptian Lover Wikimedia Commonsissa
Empower Field at Mile High

Empower Field at Mile High
Empower Field at Mile High on urheilustadion Denverin kaupungissa. Pääsääntöisesti se on NFL-joukkue Denver Broncosin kotistadion, mutta se on toiminut myös haavipallojoukkue Denver Outlawsin ja jalkapalloseura Colorado Rapidsin kotistadionina. Valmistuessaan se korvasi vanhan Mile High Stadiumin. Stadion avattiin syyskuussa 2001. Sinne mahtuu noin 76 tuhatta katsojaa.
Elin Landström

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Elin Linnéa Landström
Syntymäaika: 2. kesäkuuta 1992 (ikä 32)
Syntymäpaikka: , Ruotsi
Pelipaikka: puolustaja
Seura
Seura: Linköpings FC
Pelinumero: 26
Seurat
| Vuodet | Seura | O | (M) |
| 2010–2015 | Umeå IK | 96 | (2) |
| 2016–2017 | Göteborg FC | 43 | (2) |
| 2018– | Linköpings FC | 16 | (0) |
 Seurajoukkueuran tilastot kattavat vain kansalliset sarjat.
Elin Linnéa Landström (s. 2. kesäkuuta 1992 Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Damallsvenskan-joukkue Linköpingsin riveissä.
Emil Vainio

Enok Emil Palmgren, käytti kirjailijanimeä Enok Emil Vainio (3. tammikuuta 1867 Tampere – 30. syyskuuta 1918 Kööpenhamina) oli suomalainen kirjailija ja liikkeenjohtaja. Hän käytti myös nimimerkkiä Antti Saarela.
Vainio työskenteli kirjapainoalalla faktorina. Hän kustansi ja toimitti Velikulta-nimistä pilalehteä joka ilmestyi 1896–1917 sekä Helsingin Kaiku -viikkolehteä joka ilmestyi 1902–1916. Vainio tuomittiin majesteettirikoksesta vankeusrangaistukseen erään pilakuvan julkaisemisesta. Hän siirtyi ulkomaille koska hänen terveytensä ei olisi kestänyt vankilassa oloa. Vainio oleskeli ensin Norjassa ja sitten Tanskassa jossa hän myös kuoli.
Vainio testamenttasi osan omaisuudestaan rahastoon joka myönsi kirjapainoalan ammattilaisille apurahoja ulkomailla opiskeluun.
Teoksia

Helsingissä opissa ynnä muita kertoelmia. WSOY 1889
Syvistä riveistä. Kansankirjailijaimme novellikokoelma. WSOY 1890 (sisältää Vainion novellin Selman hääpäivänä)
Nurhosen jälk. & Kumpp, Antti Saarelan päiväkirjamuistelmia. Otava 1902 (nimimerkillä Antti Saarela)
Vallankumousliike Venäjällä : kuvitettu katsaus vuoden 1905 tapahtumiin. 1906
Vapausliike viikolta : kuvia suurlakon ajalta Suomessa marraskuun ensi viikolla 1905. 1906 (Kirjan digitoitu versio (Työväenliikkeen kirjasto : Digitaalinen arkisto))
Kuoleman kynnyksellä, novelleja.  Kirja, Helsinki 1912 (nimimerkillä Antti Saarela)
Miina ja minä, tittelipainos, myös nimellä Kuoleman kynnyksellä. 1912 (nimimerkillä Antti Saarela)
Aiheesta muualla

Syvistä riveistä. Kansankirjailijaimme novellikokoelma. Gutenberg-projekti.
El Tigre

| El Tigre |
| --- | --- |
 Paseo la Virgen
 lippu:  vaakuna
 El Tigre
 Koordinaatit: 08°53′10″N, 64°15′40″W 
Valtio:  Venezuela
Osavaltio:  Anzoátegui
Kunta:  Simón Rodríguez
perustettu:  1933
Väkiluku (2011):  179 333
Infobox OKVirheellinen NIMI-arvo: 
El Tigre on kaupunki Venezuelassa Anzoáteguin osavaltiossa. Se on Oficinan öljykenttien liike-elämän keskus. Vuonna 2011 kaupungin asukasluku oli vajaat 180 000.
Aiheesta muualla

Kuvia tai muita tiedostoja aiheesta El Tigre Wikimedia Commonsissa
Emil Törnwall

Emil Törnwall
Lars Emil Törnwall (10. elokuuta 1861 Messukylä – 31. lokakuuta 1926) oli pappi ja säveltäjä. Emil oli hänen kutsumanimensä. Joissain dokumenteissa sukunimi kirjoitetaan muodossa Törnvall.
Elämäkerta

Hänen vanhempansa olivat Lars Gustaf Wilhelm Törnwall (26. lokakuuta 1819 Tampere – 31. lokakuuta 1893 Perniö) ja Helena Rosina Hedvig von Rehausen (6. elokuuta 1819 Vihti – 28. heinäkuuta 1911 Hämeenkyrö).
Törnwall oli naimisissa Beda Maria Enbergin (s. 30. kesäkuuta 186Perniö) kanssa. Heillä oli kahdeksan lasta. Törnwall oli ajatellut ryhtyä teatterialalle, mutta hengellinen herääminen muutti hänen suunnitelmansa. Tähän heräämiseen vaikutti suuresti pastori Johannes Bäck, joka kävi puhumassa hänen kotipaikkakunnallaan Perniössä. Törnwall luki papiksi ja valmistui 19.6.1888. Samana kesänä hänet vihittiin avioliittoon Beda Maria Enbergin kanssa. Pastoraalitutkinnon hän suoritti 1891. Hän oli kappalaisena Tyrväällä (1892-1908). Kirkkoherrana hän toimi Kristiinankaupungissa (1909-1913) ja Alahärmässä vuodesta 1915 kuolemaansa asti.
Evankelinen herätysliike oli lähellä Törnwallia, koska sekä hänen isänsä että mainittu Johannes Bäck toimivat sen piirissä. Hänestä tulikin evankelinen pappi joka auttoi musikaalisuudellaan herätysliikkeen toimintaa. Siionin kannel -laulukirjassa on muutama hänen säveltämänsä laulu. Yksi hänen sävellyksensä on Luterilaisen Kirkon virsikirjassa (178). Sama sävelmä on myös Ruotsin Evankelisluterilaisen kirkon virsikirjassa numero 228, "I tro under himmelens skyar". Tämä melodia on käytössä myös Siionin laulut-kokoelmassa sekä vapaiden suuntien laulukirjassa (Hengellinen laulukirja 362) O. H. Jussilan runossa "Kun Jeesus on omana mulla".
Kun Tyrvään kirkkoherrana toiminut Johannes Bäck kuoli vuonna 1901, Tyrvään seurakuntalaiset olisivat halunneet virkaatekeväksi kirkkoherraksi Törnwallin. Silloinen arkkipiispa Gustaf Johansson suhtautui evankelisuuteen kuitenkin karsaasti eikä tuomiokapituli suostunut nimittämään Törnwallia. Samaan aikaan evankelisessa liikkeessä oli syntynyt hajaannus, jossa toisella puolella olivat Johannes Bäckiä kannattaneet äärievankeliset ja toisella Frans Hannulan kannattajat. Vuonna 1904 pidetyssä Tyrvään kirkkoherranvaalissa evankeliset eivät enää saaneet omaa ehdokastaan läpi, vaan uudeksi kirkkoherraksi tuli evankeliseen liikkeeseen kuulumaton Karl Abiel Heikel.
Törnwall saarnasi sekä ruotsiksi että suomeksi. Häneltä on pieni kirja "Maailma sowitettu. Hepr.9:11-14", joka ilmestyi 1908 SLEYN:nselvennä kustantamana 5 000 kappaleen painoksena. Se julkaistiin myös ruotsinkielisenä.
Virsiä tai hengellisiä lauluja

Hän on säveltänyt seuraavat laulut:
Kun Jeesus on omana mulla
Ei paina mun murheeni täällä
Sanassasi mua pidä, Jeesus
Myös isämme uskoivat ennen (virsi 178)
Anders Lindegaard

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Anders Rozenkrantz Lindegaard
Syntymäaika: 13. huhtikuuta 1984 (ikä 40)
Syntymäpaikka: Odense, Tanska
Pelipaikka: maalivahti
Pituus: 193 cm
Paino: 87 kg
Seura
Seura: Burnley
Pelinumero: 13
Junioriseurat
2001–2003: OB
Seurat
| Vuodet | Seura | O | (M) |
| 2003–2009 | OB | 6 | (0) |
| 2008 | → Kolding (laina) | 10 | (0) |
| 2009 | → Aalesund (laina) | 18 | (0) |
| 2009–2010 | Aalesund | 38 | (0) |
| 2011– | Manchester United | 19 | (0) |
| Yhteensä | Yhteensä | 91 | (0) |
Maajoukkue
|  | Tanska U19 | 2 | (0) |
|  | Tanska U20 | 4 | (0) |
| 2010– | Tanska | 5 | (0) |
 Seurajoukkueuran tilastot kattavat vain kansalliset sarjat, päivitetty 14. heinäkuuta 2015.  Maajoukkueuran tilastot päivitetty 14. heinäkuuta 2015.
Anders Rozenkrantz Lindegaard (s. 13. huhtikuuta 1984 Odense) on tanskalainen jalkapallomaalivahti. Hän on edustanut Englannissa muun muassa Manchester Unitedia ja Preston North Endiä. Nykyisin hän edustaa valioliigaseura Burnleyä. Lindegaard teki ensiesiintymisensä Englannin Valioliigassa lokakuussa 2011 Norwich Cityä vastaan.
Aiheesta muualla

Kuvia tai muita tiedostoja aiheesta Anders Lindegaard Wikimedia Commonsissa
Tanskan joukkue – Jalkapallon EM-kilpailut 2012
1 Andersen |
2 C. Poulsen |
3 Kjær |
4 Agger |
5 S. Poulsen |
6 Jacobsen |
7 Kvist |
8 Eriksen |
9 Krohn-Dehli |
10 Rommedahl |
11 Bendtner |
12 Bjelland |
13 Okore |
14 Schöne |
15 Silberbauer |
16 Lindegaard |
17 Pedersen |
18 Wass |
19 J. Poulsen |
20 Kahlenberg |
21 Zimling |
22 Schmeichel |
23 Mikkelsen |
Valmentaja Olsen
Emil Benecke

| Mitalit> Maa:   Saksa.Miesten vesipallo. Olympialaiset  | Mitalit> Maa:   Saksa.Miesten vesipallo. Olympialaiset  | Mitalit> Maa:   Saksa.Miesten vesipallo. Olympialaiset  | Maa:   Saksa> Miesten vesipallo. |
| --- | --- | --- | --- |
|  Kultaa | Amsterdam 1928 | joukkuekilpailu |  |
|  Hopeaa | Los Angeles 1932 | joukkuekilpailu |  |
Emil Benecke (4. lokakuuta 1898 Magdeburg – 12. elokuuta 1945 Riika) oli saksalainen vesipalloilija ja olympiavoittaja. Hän kuului lajissa kultaa voittaneeseen joukkueeseen vuoden 1928 kesäolympialaisissa Amsterdamissa ja sai siinä lisäksi joukkueineen hopeaa Los Angelesin kesäolympialaisissa 1932. Benecke kuoli ollessaan sotavankina.
Emil Autio

| Emil Autio> Henkilötiedot |
| --- | --- |
Syntynyt: 26. tammikuuta 1889 Uusikirkko
Kuollut: 21. elokuuta 1957 Joensuu
Ammatti:  juristi, tuomari
Emil Edvard Autio (26. tammikuuta 1889 Uusikirkko – 21. elokuuta 1957 Joensuu) oli suomalainen juristi, joka toimi muun muassa kihlakunnantuomarina ja Sortavalan viimeisenä pormestarina.
Emil Aution vanhemmat olivat seppä Erik Autio ja Amalia Toivonen ja puoliso vuodesta 1919 Edith Krause. Autio tuli ylioppilaaksi 1910 ja suoritti ylemmän oikeustutkinnon 1914 ja ylemmän hallintotutkinnon 1915. Varatuomarin arvon hän sai 1917. Autio oli Sortavalan kaupungin pormestari 1920–1940 ja Kiteen tuomiokunnan tuomari vuodesta 1945. Vt. sotaylituomarina hän toimi vuonna 1940.
Ernst Wiechert

| Ernst Wiechert |
| --- | --- |
 Ernst Wiechert
Henkilötiedot
Syntynyt: 1887 Kleinort, Itä-Preussi
Kuollut: 1950 (62–63 vuotta) Uerikon, Sveitsi
Ammatti:  kirjailija
Kirjailija
Tuotannon kieli: saksa
Esikoisteos:  Der Wald
Aiheesta muualla
www.wiecherthaus.ch
Löydä lisää kirjailijoitaKirjallisuuden teemasivulta
Ernst Wiechert (1887 Kleinort, Itä-Preussi – 1950 Uerikon, Sveitsi) oli saksalainen kirjailija. Hän kuvasi teoksissaan itäpreussilaista maisemaa, ensimmäistä maailmansotaa, ja hänen teoksiaan leimasivat pessimismi ja vaatimattoman elämän kaipuu. Hänen esikoisteoksensa Der Wald ilmestyi 1922.
Suomennetut teokset

Majurinrouva (Die Majorin, 1934), suom. Mika Waltari, WSOY 1936
Uskollinen lautturi (Die Magd des Jürgen Doskocil, 1932), suom. Lauri Hirvensalo, WSOY 1937
Yksinkertainen elämä (Das einfache Leben, 1939), suom. Lauri Hirvensalo, WSOY 1940
Aiheesta muualla

Kuvia tai muita tiedostoja aiheesta Ernst Wiechert Wikimedia Commonsissa
Ettore Bellotto

| Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Maa:   Italia> .Miesten voimistelu |
| --- | --- | --- | --- |
|  Kultaa | Antwerpen 1920 | joukkuekilpailu |  |
Ettore Bellotto (18. helmikuuta 1895 Vicenza – 11. elokuuta 1966 Milano) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa. Vuotta myöhemmin onnettomuus päätti hänen uransa.
Elephant & Castlen rautatieasema

| Elephant & Castle |
| --- | --- |

Perustiedot
Lyhenne:  EPH
Kunta:  Elephant & Castle, Southwark, Lontoo
Valtio:   Yhdistynyt kuningaskunta
Liikenne
Liikennöitsijä(t):  Thameslink
Kaukoliikenne:  eri puolille maata
Vaihtoyhteydet:   Bakerloo, Northern
Asemarakennus
Tyyppi:  pinta-asema
Lipunmyynti:  kyllä
Ratapiha
Raiteisto:  4
Aiheesta muualla
 Wikimedia Commons 
Aseman tiedot National Railin sivuilla
Elephant & Castlen rautatieasema on Thameslinkin managoima National Railin asema Southwarkin kaupunginosassa, Lontoossa. Asemalta liikennöidään Thameslinkin ja Southeasternin junia. Asemalla on neljä raidetta ja lipunmyynti.
Aseman vieressä sijaitsee Elephant & Castlen metroasema, jossa on vaihtoyhteys Lontoon metron Bakerloo Lineen ja Northern Lineen.
Aiheesta muualla

Aseman tiedot Thameslinkin sivuilla (englanniksi)
Kuvia tai muita tiedostoja aiheesta Elephant & Castlen rautatieasema Wikimedia Commonsissa
Ettore Mazzoleni

Ettore Mazzoleni (18. kesäkuuta 1905 Brusio, Sveitsi – 1. kesäkuuta 1968 Oak Ridges, Kanada) oli kapellimestari ja musiikkipedagogi. Hänellä oli sveitsiläis-italialainen tausta, ja hän sai Kanadan kansalaisuuden vuonna 1949. Hän opiskeli Oxfordin yliopistossa sekä Royal College of Musicissa ja muutti Torontoon vuonna 1929.
Mazzoleni seurasi Donald Heinsiä Toronton musiikkikonservatorion sinfoniaorkesterin kapellimestarina vuonna 1934. Hän oli myös Toronton sinfoniaorkesterin avustavana kapellimestarina vuosina 1942–1948 ja Toronton yliopiston oopperakoulun rehtorina. 1950-luvulla hän johti Toronton oopperafestivaalia. Lisäksi hän toimi muiden muassa CBC:n sinfoniaorkesterin, Québecin sinfoniaorkesterin, Vancouverin sinfoniaorkesterin ja Toronton filharmonikkojen vierailevana kapellimestarina. Hän johti Arthur Benjaminin teoksen Tale of Two Cities Pohjois-Amerikan-kantaesityksen vuonna 1954.
Hänen ensimmäinen vaimonsa oli pianisti Winifred Mazzoleni ja toinen vaimonsa mezzosopraano Joanne Ivey. Hänen mukaansa on nimetty Canadian Music Centren tiloissa toimiva Ettore Mazzoleni -kirjasto. Mazzoleni kuoli liikenneonnettomuudessa.
El Tigren roomalaiskatolinen hiippakunta

| El Tigren roomalaiskatolinen hiippakunta |
| --- | --- |

Valtio:  Venezuela
Uskontokunta:  Katolinen kirkko
Piispanistuin:  El Tigre
Tuomiokirkko:  El Tigren katedraali
Piispa:  José Manuel Romero Barrios
Perustettu:  31. toukokuuta 2018
Infobox OKVirheellinen NIMI-arvo: 
El Tigren roomalaiskatolinen hiippakunta on katolisen kirkon hiippakunta, joka toimii Venezuelassa. Sen keskuspaikkana toimii El Tigre.
Hiippakunnan perustaminen

31. toukokuuta 2018 antoi paavi Franciscus päätöksen El Tigren hiippakunnan perustamisesta ja sen erottamisesta Barcelonan hiippakunnasta. Hiippakunnan alueeksi määriteltiin Anzoáteguin osavaltion eteläosa. Uuteen hiippakuntaan tuli 14 seurakuntaa ja 13 pappia. Hiippakunnan pinta-alaksi tuli 22,978km² ja sen alueella asuu 406 050 henkeä.
Piispat

José Manuel Romero Barrios: 2018 -
Amundsen–Scott

Amundsen-Scott tammikuussa 2006. Etualalla niin sanottu seremoniallinen etelänapa.
Amundsen-Scott (virallisesti Amundsen-Scott South Pole Station) on Yhdysvaltojen ylläpitämä tutkimusasema Antarktiksella ja maailman eteläisin vakituisesti asuttu paikka. Asema perustettiin vuonna 1956, ja se on nimetty ensimmäisinä ihmisinä etelänavalle päässeiden tutkimusmatkailijoiden Roald Amundsenin ja Robert Falcon Scottin mukaan.
Tutkimusaseman rakennus rakennettiin noin 400 metrin päähän maantieteelliseltä etelänavalta vuonna 1975, mutta se liikkuu jäätikön mukana noin 10 metriä vuodessa sitä kohti. Aseman alla on paksu mannerjäätikkö, joten se sijaitsee 2 835 metriä merenpinnan yläpuolella. Kesäkuukausina asemalla työskentelee jopa 150 henkilöä, mutta talvikuukausiksi miehitystä (ns. "winter-overs") pienennetään noin viiteenkymmeneen. Kesäisin asema on yhteydessä ulkomaailmaan Lockheed C-130 Hercules -rahtikoneilla, jotka operoivat rannikolla sijaitsevalta McMurdon tutkimusasemalta. Talvikuukausina, helmikuun puolivälistä lokakuun loppuun, asema on fyysisesti kokonaan eristetty ulkomaailmasta, sillä kylmyyden takia sinne ei ole mahdollista lentää.[lähde? ]
Lämpötila Amundsen-Scottissa vaihtelee vuosittain joulukuun −28 °C:sta heinäkuun −60 °C:seen. Vuoden aikana asemalle sataa noin 20 senttimetrin lumikerros, mikä vastaa 6–8 senttimetriä vettä. Tuulen nopeus on keskimäärin 5,5 m/s. Asemalla tehtävä tutkimus keskittyy glasiologiaan, geofysiikkaan, seismologiaan, meteorologiaan, yläilmakehän fysiikkaan, tähtitieteeseen ja biolääketieteeseen.
Asemalla käytetään samaa aikavyöhykettä kuin Uudessa-Seelannissa, sillä kaikki asemalle tulevat ihmiset ja tavarat lentävät Uuden-Seelannin Christchurchista McMurdoon ja sieltä asemalle. Myös aseman lentopaikkatunnus (Jack F. Pauluksen lentoasema) NZSP viittaa Uuteen-Seelantiin.
Amundsen-Scottin aseman historiaa > Ensimmäiset naparetket

Norjalainen tutkimusmatkailija Roald Amundsen saapui etelänavalle koiravaljakkoineen 1911. Käsipelillä rekeä vetävä Robert Falcon Scottin johtama retkikunta saapui etelänavalle vuoden 1912 alussa, menehtyäkseen paluumatkalla paleltumiin, uupumukseen ja nälkään. 29. marraskuuta 1929 Yhdysvaltain laivaston upseeri Richard Evelyn Byrd lensi tukikohdastaan Little Americasta noin 18 tunnissa etelänavalle ja takaisin.
Amundsen-Scottin aseman historiaa > IGY, Dufekin Deep Freeze 2 ja Que Sera Sera

Byrdiä seurasi laivastossa Antarktiksen tutkimusten johtajana amiraali George J. Dufek.
1956 alkoi operaatio Deep Freeze 2. Tämä liittyi kansainvälisen geofysiikan vuoteen, jolloin monet maat perustivat tutkimusasemia Etelämantereelle. Yhdysvaltain laivasto ja tiedemiehet päättivät perustaa tutkimusaseman etelänavalle.
31. lokakuuta 1956 muun muassa Dufek laskeutui luutnantti Gus Shinnin ohjaamalla laivaston R4D C-47 Skytrain -potkurikoneella etelänavalle. Miehistön päällikkönä oli John P. Strider, ja koneessa oli yhteensä seitsemän miestä. Suksilla varustetun koneen nimeksi oli annettu "Que Sera Sera" siihen aikaan suositun samannimisen iskelmän mukaan. R4D oli muunneltu DC-3. Kone oli valittu huolellisten tutkimusten pohjalta. Mukaan tullut Skymaster, jossa oli muun muassa valokuvaajia, jäi moottorivian takia pois matkan varrelle. Puolimatkan polttoainevarasto oli perustettu Duncanin vuoriston lähelle paikkaan 84° 56' S 168° W. 
Kone laskeutui hyppien, mutta hallitusti etelänavan lähelle, jossa oli vain kovia lumidyynejä. Päällä kierteli pyörillä varustettu C-124 Globemaster, joka ei kyennyt laskeutumaan jäätikölle.
Dufek astui ensimmäisenä etelänavalle Scottin vuoden 1911–1912 retken jälkeen. Oli −50 °C pakkanen. Koneen moottorit pidettiin koko ajan käynnissä kun kone oli pinnalla etelänavalla. Miehet mittasivat lumen lämpötilan. Muutama tutkaheijastin jätettiin lumiselle laakiolle. Dufekin kamera ei toiminut.. Dufek viipyi jonkin aikaa navalla. Paleltumat alkoivat kasvaa nopeasti ulkona miesten kasvoilla. Koneen nousu oli lähtiessä vaikeaa, ja se tarvitsi nousuun avuksi JATO-raketteja. Sukset olivat jäätyneet kiinni lumeen. Ilma oli liian ohutta eivätkä potkurit olisi yksin kyenneet kehittämään tarpeeksi nopeutta.